kardosdrur/scandi-wiki huggingface dataset:
Charlotte Beiter

Charlotte Beiter Bomme (født Petersen 30. april 1967), er en tidligere dansk atlet.

Beiter startede karrieren i AK73, men byttede i 1987 klub til Sparta Atletik, hvor hun blev til karrieren sluttede i 1997. Hun var dog en kort periode sommeren 1996 i Århus 1900. Hun vandt i alt 18 individuelle danske mesterskaber. Hun har efter elitekarrieren fortsat med motionsatletik i Køge.

Beiter studerede på Danmarks Tekniske Universitet 1990–1998 og arbejder i dag som civilingeniør i Miljøministeriet på Miljøcenter Roskilde.

Beiter er gift med Carsten Bomme, landstræner i kast og tidligere dansk mester i tikamp. Sammen har de døtrene Ida og Emma. Hun er storesøster til diskoskasteren og den danske rekordholder i vægtløftning, Tina Beiter.

Danske mesterskaber 

  1997 60 meter hæk inde 8,98
  1997 Længdespring inde 6,20
  1996 Længdespring 5,71
  1996 60 meter hæk inde 8,80
  1996 Længdespring inde 6,22
  1995 100 meter hæk 14,44
  1995 Længdespring 6,00
  1995 Længdespring inde 5,76
  1995 Trespring inde 11,62
  1994 Højdespring 1,69
  1994 Syvkamp 5162p
  1993 Længdespring 6,10
  1993 100 meter hæk 14.22
  1993 Højdespring 1,74
  1992 100 meter hæk 14.44
  1992 Højdespring 1,74
  1992 Længdespring 6,05
  1992 Syvkamp 5114p
  1992 Femkamp inde 3797p
  1991 100 meter hæk 14,32
  1991 Højdespring 1,77
  1991 Længdespring 6,24
  1991 Syvkamp 5423p
  1991 Højdespring inde 1,78
  1991 Femkamp inde 3943p
  1990 100 meter hæk 14.42
  1990 Højdespring 1,77
  1990 Længdespring 6,04
  1990 60 meter hæk inde 8,96
  1990 Sekskamp inde 4593p
  1989 60 meter hæk inde 8.88
  1988 200 meter 25,42
  1988 100 meter hæk 14.30
  1988 Syvkamp 4998p
  1988 60 meter hæk inde 8,9
  1988 Højdespring 1,71
  1987 Sekskamp inde 4258p
  1987 Syvkamp
  1986 Højdespring 1,69
  1986 Sekskamp inde 4335p
  1986 Længdespring inde 5,73

Danske rekorder 
 Femkamp inde 3943p (Serie: 8,92-1,79-11,31-5,97-2:33,9) Marselisborghallen, Aarhus 9. februar 1991
 4 x 200 meter inde 1:42.96 1. februar 1992

Personlige rekorder 
 200 meter: 25,23 (+1,15 ) Fredriksberg 2. juli 1988
 100 meter hæk: 14,16 (+0,5) Milano 6.juni 1992
 Længdespring: 6,31 (+0,9) Bruxelles 14.juni 1992
 Højdespring-inde: 1,81 Rødovrehallen 6. januar 1991
 Trespring: 11,53 (+1,2) Stockholm 2. september 1995
 Trespring-inde: 11,62 Malmö 5. marts 1995
 Syvkamp: 5445p Milano 6-7. juni 1992 (Serie:14,16-1,75-10,94-25,90/5,93-39,92-2:30,88)

Eksterne henvisninger 
 DAF i tal – Charlotte Beiter 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Referencer 

Mangekæmpere fra Danmark
Atleter fra Sparta Atletik
Atleter fra AK73
Længdespringere fra Danmark
Hækkeløbere fra Danmark
Højdespringere fra Danmark
Albert Theodor Jensen

Albert Theodor Jensen (15. december 1875 i København - 26. februar 1920) var en dansk atlet, kontorist og idrætspioner, medlem af Københavns FF. 

A.Th. Jensen satte to danske rekorder i trespring: 11,10 m i 1897 og 12,15 m året efter på Clubben Cyclistens træbane i Bernstorffsgade. Året efter igen satte han dansk rekord i længdespring med 5,69 m, endvidere blev det også en dansk rekord i kapgang. Han vandt det danske mesterskab 1902 i længdespring med et spring på 5,51 m. 

24. oktober 1892 var A.Th. Jensen og hans bror Jens Kristian Jensen, sammen med 10 andre unge løbs- og gangsports- entusiaster, med til at stifte Københavns Fodsports-Forening, Danmarks første og ældste atletikforening. Foreningen blev senere kendt som Københavns Idræts Forening. Han var foreningens formand 1896-1897 og startede i 1899 KFFs "ungdomsskolen", som efter et halvt år var oppe på 50 elever, han var dets leder frem til 1903.

A.Th. Jensen døde i februar 1920 i Den Spanske Syge.

Eksterne henvisninger/kilder 
 DAF i tal – A. Th. Jensen
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Trespringere fra Danmark
Atleter fra Københavns IF
Længdespringere fra Danmark
Kapgængere fra Danmark
Den Spanske Syge
Fernando Navarro

Fernando Navarro Corbacho (født 25. juni 1982 i Barcelona, Spanien) er en spansk fodboldspiller, der spiller som venstre back hos La Liga-klubben Deportivo La Coruña.

Tidligere har Navarro spillet en årrække hos FC Barcelona i sin fødeby, hvor han dog hovedsageligt var tilknyttet klubbens reservehold. Under sit ophold i Barcelona var han også udlejet til både Albacete og RCD Mallorca. Sidenhen har han også spillet for Sevilla FC.

Navarro var i 2006 med til at blive spansk mester med FC Barcelona.

Landshold 
Navarro står (pr. april 2018) noteret for to kampe for Spaniens landshold, som han debuterede for den 4. juni 2008 i en venskabskamp mod USA. Efterfølgende blev han af landstræner Luis Aragonés udtaget til EM i 2008. Her var han med til at sikre spanierne europamesterskabet, selvom han dog kun opnåede spilletid i den indledende gruppekamp mod Grækenland.

Titler 
La Liga
 2006 med FC Barcelona

EM
 2008 med Spanien

Eksterne henvisninger 

Fodboldspillere fra Spanien
Fodboldspillere fra FC Barcelona
Fodboldspillere fra Albacete Balompié
Fodboldspillere fra RCD Mallorca
Fodboldspillere fra Sevilla FC
Personer fra Barcelona
Fodboldspillere fra FC Barcelona B
Deltagere ved det europæiske mesterskab i fodbold 2008
Agathis

Agathis er en slægt af nåletræer, der er udbredt i New Zealand, Australien, Malaysia og ø-havet øst for Malaysia og nord for Australien. Slægten har 21 arter som alle er stedsegrønne. På engelsk og flere andre sprog er slægten også kendt under navnet kauri.

Alle arterne har mægtige stammer der mangler grene på den nederste del. Agathis australis kan blive op til 50 m høj med en stammetykkelse på op til 5 m. Tømmeret er af god kvalitet og bruges bl.a. til guitarer.

Skove med Agathis er blandt de ældste i verden – forgængerne fremkom allerede i juratiden.

Abeskræk-familien
Planteslægter
Race Against Time: Searching for Hope in AIDS-Ravaged Africa

Race Against Time: Searching for Hope in AIDS-Ravaged Africa er en faglitterær bog skrevet af Stephen Lewis til Massey-forelæsningerne. Lewis skrev den i begyndelsen til midten af 2005 og House of Anansi Press udgav den, da forelæsningsrækken påbegyndtes i oktober 2005. Hver af bogens kapitler blev fremlagt som en forelæsning i forskellige canadiske byer, startende med Vancouver den 18. oktober og afsluttet i Toronto den 28. oktober. Forelæsningerne blev sendt på CBC Radio One i perioden 7. til 11. november. Forfatteren og taleren, Stephen Lewis, var på den tid de Forenede Nationers særlige udsending for HIV/AIDS i Afrika og tidligere canadisk ambassadør i FN. Selvom han skrev bogen og forelæsningerne i sin rolle som en bekymret canadisk statsborger er hans kritik af FN, internationale organisationer og andre diplomater, inklusiv at nævne specifikke personer ved navn, blevet kaldt udiplomatisk og førte flere anmeldere til at spekulere på, hvorvidt han ville blive frataget sin plads i FN.
 
I bogen og forelæsningerne argumenterer Lewis for, at betydelige ændringer er nødvendige for at kunne opfylde 2015-målene i Afrika til deadline. Lewis forklarer Afrikas historiske kontekst siden 1980'erne, hvor han anfører en række af katastrofale økonomiske målsætninger lavet af international financial institutions, der har bidraget til, snarere end begrænset, fattigdom. Han forbinder lånene til strukturtilpasningsprogrammer, med betingelser for begrænset offentlig forbrug på sundhed og uddannelsesmæssig infrastruktur, med den ukontrollerede udbredelse af AIDS og efterfølgende mangel på føde, idet sygdommen har påvirket store dele af den arbejdsdygtige del af befolkningen. Lewis behandler diskrimination af kvinder og grundskoling af børn. For at hjælpe med at mildne problemerne slutter han af med potentielle løsninger, som hovedsageligt behøver forøget økonomisk støtte fra G8-landene til et niveau højere end, hvad de lover.

Boganmeldere har fundet kritikken konstruktiv og indholdet ærligt. Hans stil fokuserer mindre på tal og statistik og mere på at forbinde beslutninger foretaget af FN-embedsmænd og vestlige diplomater med konsekvenser i Afrika. Hans øjenvidneberetninger siges at være oprigtige og følelsesladede. Bogen var nummer et på avisen The Globe and Mail'''s Nonfiction Bestseller List i syv uger. Anden udgave blev udgivet i juni 2006. The Canadian Booksellers Association tildelte dens Libris Award for årets faglitterære bøger til Race Against Time'' og dens Pris for Årets Forfatter til Lewis i 2006.

Eksterne henvisninger 
 Race Against Time  på House of Anansi Press' hjemmeside

Faglitteratur
Litteratur i 2005
Proveniens (museumsgenstande)

Inden for kunst- og kulturhistorie betegner proveniens de oplysninger om et kunstværk eller en museumsgenstand, som er indsamlet i forbindelse med erhvervelsen eller hjemtagningen til et museum. 

En fyldestgørende proveniens omfatter redegørelse for hvor og hvornår genstanden er fremstillet, og hvem der siden har ejet og brugt den, således at man kan følge genstandens historie frem til hjemtagningen. Hvis der er tale om flere ejere/brugere, anføres både deres indbyrdes relation og gerne det tidsrum, de hver især har haft genstanden. For hver person angives fuldstændigt navn, også pigenavn, samt fødsels- og dødsår, såfremt disse oplysninger foreligger.

Henvisninger/kilder 
 "Vejledning ved indføring af museumsgenstande i kulturhistoriske museer." Dansk Folkemuseum, 1984. (Indstik i Saglig registrant for kulturhistoriske Museer)

Museer
Marshall Law

er en figur fra computerspilserien Tekken. Han er kinesisk amerikaner, og bruger en lang række forskellige kampteknikker. Han kendes til tider som "The Fighting Chef", og optrådte første gang i serien i det første spil.

Figurer fra Tekken
Daddel

En daddel (Phoenix dactylifera) er en lille aflang frugt (1,5-3,5 cm), der vokser på daddelpalmen (Phoenix dactylifera) i et tørt subtropisk klima. Frugtkødet er brunligt med et stort sukkerindhold og et lavt vandindhold. Dadlerne kom til Nordeuropa omkring 1200-tallet.

Eksterne henvisninger 

Frugter
Daddelpalme
Tegernsee (by)

Tegernsee er en kurby i Landkreis Miesbach i Regierungsbezirk Oberbayern i den tyske delstat Bayern.

Geografi 
Byen ligger på den østlige bred af Tegernsee i Bayerischen Oberland ved den nordlige udkant af Alperne. Hele søen og øen Ringseeinsel i den er en del af kommunen. I nærheden ligger det 1.448 meter høje Baumgartenschneid.

Trafik 
Tegernsee ligger ved B 307, der går fra Gmund am Tegernsee til Sylvenstein-Stausee. Tegernsee ligger omkring 20 km syd for Holzkirchen, 53 km fra delstatshovedstaden München, 18 km fra Bad Tölz, 15 km fra Miesbach, 44 km fra Rosenheim og 34 km fra Achenkirch ved Achensee.

Kombinationen af beliggenheden i en dal og kraftig trafik i turistsæsonen kan give vanskelige trafikforhold.

Tegernsee er endestation for Tegernsee-Bahn, der nu hører under Bayerischen Oberlandbahn, og har timedrift til München Hauptbahnhof.

Historie 
I 746 grundlagde Brødrene Adalbert og Ottokar Kloster Tegernsee, der indtil sekulariseringen i 1803 hørte under benediktinerordenen

Eksterne henvisninger 

 Ansichten vom und aus Tegernsee

Noter
Lee Archambault

Lee Joseph Archambault (født 25. august 1960 i Oak Park, Illinois) er NASA astronaut og har fløjet i alt to rumfærge-flyvninger, en som pilot og en som kaptajn.

Eksterne henvisninger 

 Biografi fra NASA 

Astronauter fra USA
Dominic Antonelli

Dominic Anthony Antonelli (født 23. august 1967 i Detroit, Michigan) er NASA astronaut og har fløjet to rummissioner. Antonelli var pilot på rumfærge-flyvningerne STS-119 og STS-132 begge til Den Internationale Rumstation.

Eksterne henvisninger 

 Biografi fra NASA 

Astronauter fra USA
Italiensk-amerikanere
Agerskov (Tønder Kommune)

Agerskov () er en by i det centrale Sønderjylland med , beliggende 30 km sydvest for Haderslev, 16 km nordvest for Rødekro, 9 km sydøst for Toftlund og 31 km nordøst for Tønder. Byen hører til Tønder Kommune og ligger i Region Syddanmark. I 1970-2006 hørte byen til Nørre Rangstrup Kommune med kommunesæde i Toftlund.

Agerskov hører til Agerskov Sogn. Agerskov Kirke ligger i byen. Kirken bruges også af Agerskov Valgmenighed, der er stiftet i 2010 og har 83 voksne medlemmer og 47 børn.

Faciliteter 
 Agerskov Skole har 84 elever, fordelt på 0.-6. klassetrin med én klasse på hvert trin. Skolen er en afdeling under Toftlund Distriktsskole, som har overbygning med 7.-9. klassetrin.
 Agerskov Kristne Friskole har 0.-9. klasse og bor i de gamle folkeskolebygninger midt i byen.
 Agerskov Hallen benyttes af Agerskov Ungdomsforening.
 Agerskov Børnehus er en selvejende daginstitution, normeret til 58 børn på 3-6 år og en småbørnsgruppe med 16 børn på 0-3 år, som har deres eget parcelhus. Børnehuset har 16 ansatte.
 Agerskov Ungdomsskole har en svømmehal, der også er åben for de lokale borgere.
 Agerskov Kro er en kongelig privilegeret landevejskro med rettigheder fra 1767. Den var i gamle dage tingsted og husede desuden brændevinsbrænderi, ølbryggeri og høkeri. Kroen har 46 værelser, 3 lejligheder og 4 suiter med spa, 4 restaurationslokaler og 2 selskabslokaler med plads til hhv. 50 og 240 deltagere.
 Agerskov Friplejehjem Møllevangen har 1-rums boliger med stort badeværelse og er renoveret i 2006.
 Byen har købmand, pizzeria og tankstation.

Historie 
3 km nordøst for byen ligger rester af Forsvarsbatteriet i Gammelskovkrat, der indgik i Sikringsstilling Nord.

Jernbanen 
Agerskov fik i 1904 station på Haderslev Amts Jernbaners strækning Ustrup-Toftlund. Ustrup Station blev hermed et knudepunkt, fordi den allerede i 1899 havde fået forbindelse med både Haderslev og Vojens. I Over Jerstal var der forbindelse med Vamdrup-Padborg-banen (statsbane). Fra Toftlund blev amtsbanen forlænget mod vest til Arnum i 1910 og i 1911 videre til Skærbæk, hvor der var forbindelse med Ribe-Tønder Jernbane (også statsbane). 

Strækningen Haderslev-Toftlund blev nedlagt i 1939 som den sidste rest af Haderslev Amtsbaner. Stationsbygningen er bevaret på Mejerivej 1.

Genforeningssten 
I et anlæg over for Hovedgaden 46 står en sten, der blev rejst i 1930 til minde om Genforeningen i 1920.

Stationsbyen 
På det lave målebordsblad efter 1920 ses foruden kroen mejeri, elværk, postkontor og lægebolig.

Kendte personer 
 Ole Birk Olesen (1972-), politiker, folketingsmedlem for Liberal Alliance og minister.
 Tommy Ahlers (1975-), iværksætter og politiker for Venstre.
 Frank Erichsen (1983-), TV-personlighed fra DR2's program Bonderøven, foredragsholder og forfatter.

Noter

Eksterne kilder/henvisninger 

 Agerskov generationernes by
 SDFI kortviser: Målebordsblade, preussiske 1877-1920, danske 1920-71

Se også 
 Agerskov Ungdomsskole

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Himmelhøj

Himmelhøj er en naturlegeplads bestående af fire skulpturer i det offentlige rum tæt på Vestamager Station. De er lavet af kunstneren Alfio Bonanno og bestilt af Skov- og Naturstyrelsen.  Hver skulptur eller installation tilbyder en mulighed for oplevelse i naturen meget tæt på byen. 

Bonanno er citeret for at sige at han er inspireret af overgangen mellem land og by.

Referencer 

Amager
Ørestad
Joseph Acaba

Joseph Acaba (født 17. maj 1967 i Inglewood, California) er NASA astronaut og har fløjet en rummission. Acaba var 1. missionsspecialist på rumfærge-flyvningen STS-119 til Den Internationale Rumstation marts 2009.

Eksterne henvisninger 
 Biografi fra NASA 

Astronauter fra USA
Richard Arnold

Richard Arnold (født 26. november 1963 i Cheverly, Maryland) er NASA astronaut og har fløjet en rummission. Arnold var missionsspecialist på rumfærge-flyvningen STS-119 til Den Internationale Rumstation.

Eksterne henvisninger 
 Biografi fra NASA

Astronauter fra USA
Jurij Moskvitin

Robert Jurij Moskvitin Hansen (født 6. januar 1938, død 25. maj 2005 på Frederiksberg) var  klassisk pianist, komponist, filosof, matematiker, journalist, forfatter og boheme.

Jurij Moskvitin opvoksede i Danmark; hans mor var russisk aristokrat og hans far var dansk civilingeniør. Han  studerede ved Det Kongelige Danske Musikkonservatorium i København, og han opnåede en kandidatgrad i filosofi ved Københavns Universitet. Han var en ven af Karen Blixen, Simon Spies, Ilja Bergh og Henrik Stangerup.

Kort før sin død medvirkede han i de første udsendelser af Danmarks Radios TV-program-række "Smagsdommerne" – og posthumt udkom hans Henrik Stangerup-biografi "Du må ikke sjuske med dit liv" til fortrydelse for Stangerups pårørende, der følte sig gået for nær af Moskvitins stærkt subjektive portræt af vennen Stangerup og hans kampe mod omverdenen.

Bibliografi 
 Essay on The Origin of Thought, 1974 (filosofi) 
 Det er spændende at tænke, 1976 (filosofi) 
 Music to the movie "Jorden Er Flad or The Earth is Flat", 1977 af Henrik Stangerup 
 Den store undren, 1992 (filosofi) 
 Simon Spies – Historien om et venskab, 1984-1999 (biografi) 
 Den døve øgle, 2001 (selvportræt) 
 Du må ikke sjuske med dit liv, 2008 (biografi; Henrik Stangerup)

Eksterne henvisninger 

 

Klassiske komponister fra det 20. århundrede
Komponister fra Danmark
Steven Swanson

Steven Ray Swanson (født 3. december 1960 i Syracuse, New York) er NASA astronaut og har fløjet to rumfærge-flyvninger. Swanson har været missionsspecialist på rumfærge-flyvningerne STS-117 og STS-119 begge til Den Internationale Rumstation.

Eksterne henvisninger 

 Biografi fra NASA

Astronauter fra USA
Personer fra New York
Skolemassakren i Winnenden

Skolemassakren i Winnenden var en skudepisode 11. marts 2009, i byen Winnenden nær Stuttgart i delstaten Baden-Württemberg i det sydlige Tyskland, hvor en 17-årig mand iklædt sort militær uniform skød og dræbte 16 personer, hvor de fleste elever på en teknisk skole, Albertville Real­schule, i Winnenden, hvor der går cirka 1000 elever.

Gerningsmanden, som hedder Tim Kretschmer, skød ind i to klasselokaler på skolen 09:30,. På skolen dræbte han 12 personer. Heraf 9 elever i alderen 14-15 år og tre lærere. Derefter flygtede han. Under flugten dræbte han yderligere tre personer, tilsyneladende uskyldige forbipasserende. Også to betjente blev hårdt såret, inden politiet fik situationen under kontrol.

Ifølge de tyske myndigheder blev Tim Kretschmer skudt og dræbt i sin flugtbil uden for et indkøbscenter i Winnenden efter flere timer på flugt fra politiet. Ifølge Winnender Zeitung brugte Tim Kretschmer et våben fra sin fars våbenarsenal, som talte 18 våben. Faren havde tilladelse til at opbevare, fordi han var sportsskytte.

Se også 
 Massakren på Columbine High School
 Massakren på Virginia Tech
 Skuddramaet på Aarhus Universitet

Kilder 

Skolemassakrer
Begivenheder i 2009
Skolemassakre

Skolemassakre, også kaldet skoledrab og skoleskyderi (efter det amerikanske school shooting), er en brutal skudepisode som foregår på en skole. Voldshændelserne begås oftest ved at én eller flere elever eller studenter, oftest unge drenge, som er bevæbnet med pistoler, geværer eller automatvåben, skyder og skader andre elever og lærere og andre på skoleområdet. Selve skydningen sker ofte mere eller mindre ukontrolleret og kan ramme tilfældige ofre. I de fleste skolemassakrer bliver én eller flere personer alvorlig såret eller dræbt. Mange massakrer har været planlagt på forhånd, for eksempel som en hævn eller markering, men de kommer på overfladen overraskende og uforudsigelige for omgivelserne.

Den psykologiske baggrund 
Når man graver i skoleskydernes historie, opdager man normalt mistrivsel, fascination af våben samt tanker om hævn og vold, som skoleskyderen ofte har talt om til flere i nogen tid inden massakren. Man finder også, at skoleskyderne har haft selvmordstanker i et stykke tid. De er som regel udstødte, mobbede unge med et ødelagt selvværd, som opbygger et narcissistisk fantasi-selvværd i Rambo-klassen. Først leger de med fantasien, men til sidst udlever de den ved at dræbe så mange som muligt af dem, de opfatter som modstanderne, før de udfører deres selvmord. Skoleskyderen Luke Woodham har forklaret: "Jeg myrdede, fordi folk som mig bliver krænket hver dag. jeg gjorde det for at vise samfundet: pres os – og vi presser igen!"

Hvis man vil undgå skoleskydninger, er nødløsningen derfor at spejde efter udstødte med aggressive fantasier. Men bedre er det at sørge for, at ingen oplever at blive krænket og udstødt, hverken hjemme eller i skolen – for så er der ingen, der kommer derud, hvor de ønsker at dø, men at tage så mange plageånder med sig, som de kan.

Skolemassakre har især fundet sted i USA, hvor det mest betydningsfulde eksempel er Columbine og massakren på Virginia Tech, men også i Tyskland og i Finland, har man set skudepisoder på flere skoler gennem de seneste år. I Danmark kan skyderiet på Aarhus Universitet 5. april 1994 kategoriseres som en skolemassakre.

Se også 
 Massemord

Kilder
Valley

Valley er en kommune i Landkreis Miesbach i Regierungsbezirk Oberbayern i den tyske delstat Bayern. Kommunens rådhus ligger i bydelen Unterdarching , og i selve Valley ligger Schloss Valley med både boliger, slotskapel og Det gamle Slot

Geografi 
Kommunen ligger i Münchner Schotterebene, med floden Mangfall der snor sig gennem landskabet.
I kommunen ligger ud over Valley , disse landsbyer og bebyggelser: Anderlmühle, Aumühle, Fentberg, Grub, Grubmühle, Hohendilching, Kleinschwaig, Kreuzstraße, Mitterdarching, Mühlthal, Neustadl, Oberdarching, Oberlaindern, Schmidham, Sollach, Unterdarching, Unterlaindern og Wildschwaiger.

Trafik 
Valley ligger ved Bundesautobahn 8, 6 km øst for Holzkirchen, 36 km sydøst for München, 13 km nord for Miesbach, 22 km vest for Bad Aibling og 32 km fra Rosenheim.
Der er to jernbanestioner i kommunen , den ene i landsbyen Kreuzstraße på Mangfalltalbahn. Den anden ligger i Darching , på strækningen Holzkirchen–Bayrischzell, som køres af Bayerischen Oberlandbahn.

Eksterne henvisninger
Andrés Palop

Andrés Palop Cervera (født 22. oktober 1973 i L'Alcúdia, Spanien) er en tidligere spansk fodboldspiller, der spillede som målmand. Han har tidligere optrådt for Bayer Leverkusen, Sevilla, Villareal og Valencia.

Palops karriere har, målt på vundne trofæer, været særdeles succesfuld. Især i UEFA Cuppen har han været med til at fejre store triumfer, da han med først Valencia CF i 2004, og siden Sevilla FC i 2006 og 2007 var med til at vinde turneringen. I 2007-turneringen spillede han en helt afgørende rolle i Sevillas triumf. I 1/8-finalen mod FC Shaktar Donetsk gik han med frem i angrebet i de døende sekunder, og scorede på hovedstød det mål der sendte kampen ud i en forlænget spilletid, som Sevilla senere vandt. I finalen mod landsmændene RCD Espanyol blev han igen helten, da han i straffesparkskonkurrencen reddede tre af de fire forsøg fra Espanyols spillere.

Udover UEFA Cup-titlerne har Palop på klubplan været med til at vinde det spanske mesterskab i 2002 og 2004 med Valencia CF, Copa del Rey i 2007 og 2010 med Sevilla FC samt UEFA Super Cuppen to gange, først i 2004 med Valencia og siden i 2006 med Sevilla FC.

Landshold 
Palop nåede aldrig at debutere for Spaniens landshold, men har flere gange været med i truppen som reserve for førstemålmanden, der som oftest har været Iker Casillas. Han blev af landstræner Luis Aragonés udtaget til EM i 2008. Her kunne han efter at have tilbragt hele turneringen på bænken være med til at fejre at spanierne sikrede sig titlen.

Titler 
La Liga
 2002 og 2004 med Valencia CF

Copa del Rey
 2007 og 2010 med Sevilla FC

UEFA Cup
 2004 med Valencia CF
 2006 og 2007 med Sevilla FC

UEFA Super Cup
 2004 med Valencia CF
 2006 med Sevilla FC

EM
 2008 med Spanien

Eksterne henvisninger 
 Spillerinfo

Fodboldspillere fra Spanien
Deltagere ved det europæiske mesterskab i fodbold 2008
Fodboldspillere fra Villarreal CF
Fodboldspillere fra Valencia CF
Fodboldspillere fra Sevilla FC
Fodboldspillere fra Bayer 04 Leverkusen